Proces de validare a datelor și de aprobare a cererilor de conturi

Business

Pentru validarea datelor și aprobarea cererilor de conturi din punct de vedere business se vor parcurge următorii pași:

1. a) Pentru situația în care înregistrarea unei societăți se realizează de către reprezentantul legal:

* Reprezentantul legal va selecta din listă tipul de operator economic pentru care face înregistrarea în web POSF, ulterior va crea un cont prin completarea câmpurilor obligatorii generând astfel un user și o parolă aferente contului;

* După înregistrarea contului se realizează autentificarea în cont unde se accesează câmpul „date identificare”. În pagina ce se va deschide, aferentă datelor de identificare, se vor completa toate informațiile necesare din câmpurile obligatorii atât în ceea ce privește operatorul economic cât și persoana fizică în calitate de reprezentant legal;
* La finalizarea completării câmpurilor obligatorii se accesează câmpul „Încărcare documente justificative” unde se vor încărca următoarele documente:
* Carte de identitate a reprezentantului legal;
* Documente din care să rezulte calitatea de reprezentant legal: extras ONRC sau orice alt act de numire conform legislației în vigoare.
* După încărcarea documentelor justificative se accesează butonul „transmite spre validare”.

b) Pentru situația în care înregistrarea unei societăți se realizează de către reprezentantul desemnat:

* Reprezentantul desemnat va selecta din listă tipul de operator economic pentru care face înregistrarea în web POSF, ulterior va crea un cont prin completarea câmpurilor obligatorii generând astfel un user și o parolă aferente contului;
* După înregistrarea contului se realizează autentificarea în cont unde se accesează câmpul „date identificare”. În pagina ce se va deschide, aferentă datelor de identificare, se vor completa toate informațiile necesare din câmpurile obligatorii atât în ceea ce privește operatorul economic cât și persoana fizică în calitate de reprezentant desemnat;
* La finalizarea completării câmpurilor obligatorii se accesează câmpul „Încărcare documente justificative” unde se vor încărca următoarele documente:
* Carte de identitate a reprezentantului desemnat;
* Documente care să ateste calitatea de reprezentant desemnat: împuternicire, actul juridic de delegare de competențe, mandat, etc. Se va avea în vedere ca indiferent de forma actului acesta să vizeze expres calitatea de reprezentant desemnat pentru a înregistra/accesa/utiliza contul operatorului economic în web POSF precum și de a reprezenta interesele acestuia în raport cu POSF.
* Extras ONRC sau orice alt act de numire conform legislației în vigoare din care sa rezulte numele reprezentantului legal care are dreptul să împuternicească reprezentantul desemnat.
* După încărcarea documentelor justificative se accesează butonul „transmite spre validare”.

1. După parcurgerea pașilor prezentați la pct. 1 informațiile și documentele aferente conturilor nou create la accesarea butonului „transmite spre validare” ajung la un operator uman din cadrul ANRE care verifică corectitudinea datelor introduse în raport de documentele atașate și în concordanță cu licențele emise de ANRE. La acest pas se identifică două situații:
2. operatorul ANRE validează contul;
3. operatorul ANRE respinge validarea contului, caz în care specifică soluția de remediere și se transmite mesaj.
4. După validare se identifică următoarele:
5. Pentru operatorii economici care se conectează cu sistemul POSF prin API se va reveni în cont și se va transmite un email automat către ANRE prin care se vor solicita credențialele pentru integrare; Ulterior obținerii credentialelor aceștia vor proceda la ducerea la îndeplinirea a tuturor obligațiilor stabilite prin Regulamentul POSF aprobat prin Ordinul președintelui ANRE nr. 3/2022, cu modificările ulterioare.
6. Pentru operatorii economici care se conectează prin web POSF aceștia vor proceda la ducerea la îndeplinirea a tuturor obligațiilor stabilite prin Regulamentul POSF aprobat prin Ordinul președintelui ANRE nr. 3/2022, cu modificările ulterioare.